מסכת ברכות – דף-מקורות 50

(1) לסיים את המקורות מדף 48 ודף 49

(2) בענין יין פוטר שאר משקין:

פסק ההלכה - תוד"ה ויין, רא"ש ריש סימן כו (עד "והלכתא כוותיה ביין"), רבינו יונה ד"ה ופליגא דרבי חייא

יסוד הדין - פרי מגדים סימן קעז א"א ס"ק א, שו"ת שבט הלוי ח"ד סי' כד (עד "ללפת הפת כרגיל לא תאנים וענבים")

פרטי הדין:

קביעות - מרדכי ריש סימן קלו בשם תוס' פרק כל הבשר, שער הציון קעד:ה, [ביאור הלכה קעד:ב]

שמע הברכה ולא שתה יין - ערוך השלחן קעד:ג, משנה ברורה קעד:ג

משקין שלא היו לפניו בשעת ברכה - משנה ברורה קעד:ג

ברכה אחרונה – שלטי הגבורים דף לב. באלפס אות ד "והשותה מים ויין ...", מגן אברהם קעד:יד "ואם יש לו כוס לב"ה אין צריך לברך ברכה אחרונה על משקין שלפני הסעודה דהא מברך ברכה אחרונה על כוס ב"ה", משנ"ב קעד:לז "אכן אם יש לו כוס שכר לברך עליו בהמ"ז א"צ ליזהר בזה דברכת בנ"ר שיברך על הכוס יפטור גם את המשקין ששתה קודם בהמ"ז:"

[מיץ ענבים – משנה ברורה דרשו סימן קעד הערה 3]

(3) גמרא מא: - מב. "שאלו את בן זומא ... דגורם ברכה לעצמו", רש"י, תוס'

רבינו יונה, רשב"א, רא"ה, ריטב"א, [מרדכי סימן קלו], [תוס' הרא"ש]

ערוך השולחן אורח חיים סימן קעד סעיף ג

ודע שלא מצאתי ברמב"ם ובטור דין זה דיין פוטר כל מיני משקים ולא ידעתי למה והרי גמ' מפורשת היא בברכות [מ"א:] ובחולין [קי"א:] ורק רבינו הב"י כתב דין זה בסעיף ב' וגם הרא"ש פסק כן בפ"ו [סי' כ"ו] וכן תר"י פסקו שם כן ונ"ל דלפי סוגית הש"ס אין הלכה כן והכי איתא שם איתמר הביאו לפניהם תאנים וענבים בתוך הסעודה אמר רב הונא מברך לפניהם וכו' ופליגא דר' חייא דאמר ר"ח פת פוטרת וכו' ויין פוטר ע"ש ואנן קיי"ל כרב הונא וממילא דלית הלכתא כר"ח אך הרא"ש ותר"י כתבו שם דנהי דבפת לית הלכתא כוותיה דר"ח אבל ביין הלכה כמותו ע"ש והרמב"ם והטור לא ס"ל כן ובאמת לא אבין דעת הרא"ש ותר"י דהרי כמו שאין הפת פוטרת תאנים וענבים מפני שאינן מעניין הסעודה כמו כן פשיטא ששארי המשקין אינן מעניין היין ולמה יפטור אותם לדידן דלא קיי"ל כר' חייא בפת וצ"ל דהרא"ש ותר"י סברי דיותר יש קירוב שארי משקין ליין ממה שיש קירוב תאנים וענבים לפת וגם מדברי הרי"ף נראה דלא ס"ל כן שהרי כתב ופליגא דר"ח וכו' ואי ס"ד דביין פסק כמותו ה"ל לבאר אלא וודאי דדחאו מהלכה ובע"כ צ"ל כן דאל"כ למה כתב כלל הך ופליגא דר"ח דאי לעניין תאנים וענבים הא הביא דברי רב הונא אלא וודאי בשביל יין כתב כן כלומר דגם בזה לא קיי"ל כר"ח ולפ"ז הוה ספיקא דדינא אך ממילא הולכין להקל בספק דרבנן והבה"ג קבעה להלכה ע"ש בפ"ו וכן פסק באור זרוע הגדול [סי' קנ"ה] אך רבותינו בעלי התוס' כתבו שם דגם מיין לית הלכתא כר"ח ע"ש [ויש להסתפק אם גם השומעים ברכת בפה"ג ויצאו בברכתו אם גם בהם פוטר כל מיני משקים מברכה כשלא שתאו מכוס של ברכה ועתו"ס פסחים ק'. ד"ה ור"י]:

פרי מגדים אורח חיים אשל אברהם סימן קעז ס"ק א

א בלא. עיין מ"א. הנה האדון ז"ל צידד באוכל פת ארעאי ועיקר סעודתו מבשר ודגים וכדומה אי פת פוטרתן מברכה ראשונה. ומקום הספק דלא קיימא לן כרבי חייא ברכות מ"א ב' דפת אין פוטר כל מיני מאכל (פירות וכדומה), אף על גב דיין פוטר כל מיני משקה כבסימן קע"ד סעיף ב', ועל כרחך בשר ודגים וכדומה הטעם דאגב פת באין אף על גב דאין מלפת, הפת עיקר והם טפלים, וכנראה מתוספות שם ברכות מ"א ב' ד"ה הלכתא כיון דמשום פת הם באים הפת פוטרתן, משמע הא פת טפל לגבייהו לא. או י"ל דיין פוטר כל משקין אף על גב דלא שתה תחלה כי אם פחות מרביעית משמע (בלבוש סימן קע"ד סעיף ד', "קבע" אפשר לאו דוקא). והטעם, או דפרי הגפן למאן דאמר מעין שלש דין תורה הוה קל וחומר לפניו, לו יהיה סמך ודרבנן, מכל מקום ברכה חשובה היא ומוציא כולן, כל שכן פת דוודאי ברכת המזון דין תורה וקל וחומר לפניו דברכה חשובה היא (עיין לבוש סימן קע"ד סעיף ו' ומ"א סימן קע"ב ס"ק ג'). וגם המוציא ברכה חשובה מכל הברכות, וכדבעינן למימר לקמן אי"ה בסימן רי"א [אשל אברהם, כללי סדר המעלות] בזה. ואם נאמר יין חשוב מאוד עד שקבעו ברכה לעצמו וכל המשקין טפילין לו בערך, הוא הדין פת חשוב מכל מיני מזון והם טפילים לו בערך, מה שאין כן פירות לאו בערך הם דלאו זייני, ומשום הכי פת אפשר פוטר בכל שהוא להנך בשר ודגים הואיל וכל מיני זייני טפילים אצלו כמו ביין, וכאמור. ומה שכתב יברך עליהם ולא על הפת חוץ שבת שמחויב לאכול פת כבסימן קפ"ח סעיף ו' שבהכרח מברך על הפת לאכול כזית פת אז לא יברך עליהם (טעות סופר "לא"). ולומר שיכוין שלא לצאת בברכת המוציא לאלו, צ"ע. ומה שיש מהעיון הוא באכל כזית, דברכת המזון דרבנן, ואכל תאינים וענבים הרבה למאן דאמר מעין שלש דין תורה איך יברך ברכת המזון על פת דרבנן ויוציא תאינים וענבים דחייב עלייהו מן התורה, אין בדין. ומיהו תמרי י"ל דברכת המזון פוטרתן, עיין [מ"א] אות ו' וסימן ר"ח [ס"ק] כ"ה, ואי"ה יבואר עוד:

שו"ת שבט הלוי חלק ד סימן כד

בדיני דברים הבאים תוך הסעודה באו"ח סי' קע"ז וסי' רי"ב בטפל ועיקר

בברכות מ"א ע"ב - הביאו לפניהם תאנים וגו' - הנה ג' דעת בגמ' לר"נ מברך לפניו ואינו מברך לאחריו, לר' ששת מברך לפניו ולאחריו שאין לך שאינו טעון ברכה לאחריו וטעון לפניו אלא פת הבא בכסנין לבד ודעה שלישית ר' חייא דא"ר חייא פת פוטר כל מיני מאכל ויין פוטר כל מיני משקה, ולהלכה קיי"ל כר' הונא ור"נ דמברך לפניהם ואין מברך לאחריהם.

ויסוד טעם מחלוקת ר' חייא עם אמוראי דבתרא מתורת רבינו המג"א סי' קע"ז למדנו דעל דינא דר"פ לקמן דדברים הבאים מחמת הסעודה ודרך לקבוע עליהם וללפת הפת כגון בשר ודגים וביצים וירקות אפי' אוכלים בלא פת דפוטר הפת מברכתן כ' מג"א דהן טפלים לפת וכמש"כ סי' רי"ב וכ' מג"א דנ"ל דאם אין חפץ לאכל פת ואוכל מעט פת ומברך עליו המוציא אין פוטר המאכלים דהא לא קיי"ל כר' חייא דפת פוטר כל מיני מאכל אלא דוקא בקובע סעודתו על הפת אמרינן דכל המאכלים מחמת הפת הם באים, וכ"ש אם אוכל פחות מכזית ביאור דבריו דמחלוקת ר' חייא ודעמי' ביסוד טעם פת פוטר אם זה כמו יין פוטר כל מיני משקה דאינו מטעם טפל ועיקר אלא מחמת חשיבות היין שהוא ראש לכל המשקים ובברכת היין נכלל גם ברכתן, או דהנאת היין כולל כל הנאות וממילא הברכה עליו כולל המשקין.

וכמו"כ בפת או דברכת הפת כולל כל מידי דזיין בברכתו, וכמו"כ בהמ"ז, או דבהנאת הפת כלולים כל הנאות וכמו"כ לענין ברכה וכדבעינן למימר לקמן - זהו דעת ר' חייא ע"כ פוטר גם תאנים וענבים בברכתן - משא"כ שאר אמוראי ר' הונא ור' נחמן ור' פפא דס"ל דפת פוטר מטעם טפל ועיקר, וא"כ לא שייך למפטר - רק מה שהוא בטבע טפל לפת כמו בשר ודגים וכו' הבאים ללפת הפת כרגיל לא תאנים וענבים...